
TELŠIŲ RAJONO SAVIVALDYBĖS PRIEŠGAISRINĖ TARNYBA
DIREKTORIUS

	DĖL ATLYGINIMO UŽ SUGAIŠTĄ LAIKĄ GESINANT GAISRUS AR ATLIEKANT GELBĖJIMO DARBUS, UŽ DALYVAVIMĄ PLANINIUOSE KVALIFIKACIJOS TOBULINIMO  KURSUOSE (MOKYMUOSE IR (AR) PRATYBOSE), TAIP PAT UŽ KITŲ RAŠYTINĖSE SAVANORIŠKOS VEIKLOS SUTARTYSE NUMATYTŲ UŽDUOČIŲ ATLIKIMĄ SAVANORIAMS UGNIAGESIAMS MOKĖJIMO SĄLYGŲ IR TVARKOS APRAŠO PATVIRTINIMO

	

	2016 m. sausio 29 d.   Nr. PTĮ-306

Vadovaudamasis Lietuvos Respublikos Biudžetinių įstaigų įstatymu, Telšių rajono savivaldybės priešgaisrinės tarnybos nuostatais, patvirtintais Telšių rajono savivaldybės tarybos  2009 m. rugsėjo 24 d. sprendimu Nr. T1-359 ir Lietuvos Respublikos priešgaisrinės saugos įstatymo (2014 m. lapkričio 13 d. įstatymo Nr. XII-1330 redakcija) 7 straipsnio 1 dalies 14 punktu, bei Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2015 m. gruodžio 3 d. Nr. 1V-963 įsakymu: 
1. T v i r t i n u Telšių rajono savivaldybės priešgaisrinės tarnybos savanorių ugniagesių      atlyginimo už sugaištą laiką gesinant gaisrus ar atliekant gelbėjimo darbus, už dalyvavimą planiniuose kvalifikacijos tobulinimo kursuose (mokymuose ir (ar) pratybose), taip pat už kitų rašytinėse savanoriškos veiklos sutartyse numatytų užduočių atlikimą savanoriams ugniagesiams mokėjimo sąlygų ir tvarkos aprašą (pridedama).
2. N u s t a t a u, kad šis įsakymas įsigalioja 2016 m. vasario 1 d.



                     Direktorius                                                                            	Rimas Radavičius

 								PATVIRTINTA
Telšių rajono savivaldybės 
priešgaisrinės tarnybos direktoriaus
2016 m. sausio 29 d.
įsakymu Nr. PTĮ-306
		

TELŠIŲ RAJONO SAVIVALDYBĖS PRIEŠGAISRINĖS TARNYBOS SAVANORIŲ UGNIAGESIŲ ATLYGINIMO UŽ SUGAIŠTĄ LAIKĄ GESINANT GAISRUS AR ATLIEKANT GELBĖJIMO DARBUS, UŽ DALYVAVIMĄ PLANINIUOSE KVALIFIKACIJOS TOBULINIMO  KURSUOSE (MOKYMUOSE IR (AR) PRATYBOSE), TAIP PAT UŽ KITŲ RAŠYTINĖSE SAVANORIŠKOS VEIKLOS SUTARTYSE NUMATYTŲ UŽDUOČIŲ ATLIKIMĄ SAVANORIAMS UGNIAGESIAMS MOKĖJIMO SĄLYGŲ IR TVARKOS APRAŠAS

I. BENDROSIOS NUOSTATOS

1. Atlyginimo už sugaištą laiką gesinant gaisrus ar atliekant gelbėjimo darbus, už dalyvavimą planiniuose kvalifikacijos tobulinimo kursuose (mokymuose ir (ar) pratybose), taip pat už kitų rašytinėse savanoriškos veiklos sutartyse numatytų užduočių atlikimą savanoriams ugniagesiams mokėjimo sąlygų ir tvarkos aprašas (toliau – Aprašas) nustato reikalavimus, kuriais turi vadovautis Telšių rajono savivaldybės priešgaisrinė tarnyba – savanorių ugniagesių veiklos organizatorius (toliau – Organizatorius), mokėdamas atlyginimą savanoriams ugniagesiams.
2. Apraše vartojamos sąvokos atitinka Lietuvos Respublikos priešgaisrinės saugos įstatyme, Lietuvos Respublikos civilinės saugos įstatyme ir Lietuvos Respublikos savanoriškos veiklos įstatyme apibrėžtas sąvokas.

II. ATLYGINIMO MOKĖJIMO SĄLYGOS IR TVARKA

3. Savanoriams ugniagesiams, gesinantiems gaisrus ar atliekantiems gelbėjimo darbus, dalyvaujantiems planiniuose kvalifikacijos tobulinimo kursuose (mokymuose ir (ar) pratybose), atliekantiems kitas užduotis, nustatytas rašytinėse savanoriškos veiklos sutartyse, mokamas ne didesnis kaip 1 procento Lietuvos statistikos departamento paskutinio paskelbto šalies ūkio (be individualių įmonių) darbuotojų vidutinio mėnesinio darbo užmokesčio dydžio (bendrųjų pajamų, iš kurių atskaitytos išlaidos (Neto)) atlyginimas už kiekvieną ugniagesio savanorio sugaištą valandą (toliau – atlyginimas). Konkretų taikytiną atlyginimo dydį nustato Organizatorius.
4. Organizatorius atlyginimą savanoriui ugniagesiui sumoka už einamųjų metų ketvirtį (I, II ir III) – šiam pasibaigus ne vėliau kaip per du mėnesius. Atlyginimas už einamųjų metų IV  ketvirčio dalį (už spalio, lapkričio mėnesius ir gruodžio mėnesio 1–20 dienas) savanoriui ugniagesiui sumokamas iki kalendorinių metų pabaigos. Likusi gruodžio mėnesio (už gruodžio mėnesio 21–31 dienas) atlyginimo dalis išmokama kitų metų sausio mėnesį. Atlyginimo dydis už einamųjų metų IV ketvirtį skaičiuojamas taikant III ketvirčio Lietuvos statistikos departamento paskelbtą šalies ūkio (be individualių įmonių) darbuotojų vidutinio mėnesinio darbo užmokesčio dydį (bendrųjų pajamų, iš kurių atskaitytos išlaidos (Neto)). Jei Organizatorius atlyginimą moka ne iš valstybės biudžeto specialių tikslinių dotacijų, skirtų priešgaisrinės saugos funkcijai vykdyti, jis gali mokėti atlyginimą už I–IV ketvirčius kitais jo nustatytais terminais, bet ne rečiau kaip kartą per ketvirtį.
5. Atlyginimas savanoriui ugniagesiui mokamas už laiką, sugaištą:
5.1.   gesinant gaisrus ar atliekant gelbėjimo darbus;
5.2. dalyvaujant planiniuose kvalifikacijos tobulinimo kursuose (mokymuose ir (ar) pratybose);
5.3. vykdant kitas rašytinėse savanoriškos veiklos sutartyse nustatytas užduotis.
6. Organizatorius moka atlyginimą savanoriams ugniagesiams už sugaištą laiką, nurodytą Aprašo 5.1 papunktyje, kuris skaičiuojamas nuo pranešimo apie įvykį perdavimo savanoriui ugniagesiui iki baigiamųjų darbų pabaigos, kaip jie apibrėžti Priešgaisrinių gelbėjimo pajėgų atliekamų gaisrų gesinimo ir kitų gelbėjimo darbų organizavimo nuostatuose, patvirtintuose Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2013 m. lapkričio 18 d. įsakymu Nr. 1-280 „Dėl Priešgaisrinių gelbėjimo pajėgų atliekamų gaisrų gesinimo ir kitų gelbėjimo darbų organizavimo nuostatų patvirtinimo“, o už sugaištą laiką, nurodytą Aprašo 5.2 ir 5.3 papunkčiuose – pagal faktiškai sugaištą laiką.
7. Organizatorius, mokantis atlyginimą savanoriams ugniagesiams už sugaištą laiką, nurodytą Aprašo 5 punkte, pildo Sugaišto laiko, už kurį mokamas atlyginimas, apskaitos žurnalą (priedas).
8. Organizatorius atlyginimą savanoriams ugniagesiams moka grynaisiais pinigais ar pervedimu į rašytinėse savanoriškos veiklos sutartyse nurodytą sąskaitą kredito įstaigoje.
9. Jeigu pasikeičia rašytinėje savanoriškos veiklos sutartyje nurodytos sąskaitos kredito įstaigoje duomenys, savanoris ugniagesys privalo ne vėliau kaip kitą darbo dieną nuo šių duomenų pasikeitimo dienos apie tai pranešti Organizatoriui. Jei savanoris ugniagesys neįvykdo šios pareigos arba sąskaitos kredito įstaigoje duomenys pasikeičia po to, kai atlyginimas buvo pervestas į ankstesnę sąskaitą kredito įstaigoje, toks atlyginimo pervedimas yra laikomas tinkamu.
10. Jei Organizatorius yra savivaldybės priešgaisrinė tarnyba, tuomet, vadovaudamasis Savivaldybių atsiskaitymo už Vidaus reikalų ministerijos kuruojamų valstybinių (valstybės perduotų savivaldybėms) funkcijų atlikimo ir lėšų naudojimo tvarkos aprašu, patvirtintu Lietuvos Respublikos vidaus reikalų ministro 2012 m. kovo 12 d. įsakymu Nr. 1V-209 „Dėl Savivaldybių atsiskaitymo už Vidaus reikalų ministerijos kuruojamų valstybinių (valstybės perduotų savivaldybėms) funkcijų atlikimą ir lėšų naudojimą tvarkos aprašo patvirtinimo“, jis Priešgaisrinės apsaugos ir gelbėjimo departamentui prie Vidaus reikalų ministerijos teikia minėtame apraše nurodytas ataskaitas.

III. BAIGIAMOSIOS NUOSTATOS

11. Organizatorius saugo išlaidas, patirtas atlyginimams mokėti, patvirtinančius dokumentus Lietuvos Respublikos buhalterinės apskaitos įstatyme nustatyta tvarka.

Atlyginimo už sugaištą laiką gesinant gaisrus ar atliekant gelbėjimo darbus, už dalyvavimą planiniuose kvalifikacijos tobulinimo kursuose (mokymuose ir (ar) pratybose), taip pat už kitų rašytinėse savanoriškos veiklos sutartyse numatytų užduočių atlikimą savanoriams ugniagesiams mokėjimo sąlygų ir tvarkos aprašo
priedas

	TELŠIŲ RAJONO SAVIVALDYBĖS PRIEŠGAISRINĖ TARNYBA

20_____m. ______ketv. /         mėnesio

SUGAIŠTO LAIKO, UŽ KURĮ MOKAMAS ATLYGINIMAS, APSKAITOS ŽURNALAS

	
	
	
	
	
	

	Eil. Nr.
	Savanorio ugniagesio 
vardas ir pavardė
	Laikas atliekant rašytinėse savanoriškos veiklos sutartyse numatytas užduotis
	Savanorio ugniagesio parašas
	Pastabos

	______________________________________________
(Savanorių ugniagesių veiklos organizatoriaus atstovas)
	_________________________     
(parašas)
	__________________________
(vardas ir pavardė)

